**МЕСЕЧЕН ИНФОРМАЦИОНЕН БЮЛЕТИН ЗА ДЕЛА С ОБЩЕСТВЕН ИНТЕРЕС**

**08.09.2020 г.**

**НОХД № 848/2020 г. – 10.30 часа**

Подсъдимият по делото е предаден на съд за това, че на 30.07.2018 год. в град Стара Загора е управлявал лек автомобил, след употреба на наркотични вещества - метамфетамин и канабис /марихуана, коноп/, установени по надлежния ред с извършена токсикохимична експертиза – престъпление по чл. 343б, ал.3 от НК.

**НОХД № 944/2020 г. – 11.00 часа**

Спрямо подсъдимия по делото са повдигнати две обвинения, а именно че:

 на 01.07.2019 г. в гр.Димитровград е управлявал лек автомобил, след употреба на наркотични вещества - кокаин, установено по надлежния ред чрез химикотоксикологична /токсикохимична/ експертиза – престъпление по чл.343б, ал.3 от НК;

на 01.07.2019 г. в гр.Димитровград пред полицейски служител, съзнателно се ползвал от неистински официален документ, а именно свидетелство за управление на моторно превозно средство, на което е придаден вид, че е издадено в Кралство Испания на името на подсъдимия, като от него за самото му съставяне не може да се търси наказателна отговорност – престъпление по чл.316 във връзка с чл.308, ал.2 във връзка с ал.1 от НК.

**10.09.2020 г.**

**НОХД № 306/2020 г. – 13.00 часа**

Спрямо подсъдимия са повдигнати две обвинения, а именно, че:

на 22.08.2018 г. в гр. Стара Загора е извършил непристойни действия, грубо нарушаващи обществения ред и изразяващи явно неуважение към обществото - на публично място отправил обидни реплики към жена, на която нанесъл удари с юмруци по тила и ухото, нанесъл удари с юмрук по лицето, душил и съборил на земята, ритал по тялото и главата мъж и хвърлил на земята мобилния му телефон, като по своето съдържание деянието се отличава с изключителна дързост – престъпление по чл.325, ал.2 вр. ал.1 от НК;

на 22.08.2018 г. в гр. Стара Загора е повредил противозаконно чужда движима вещ - мобилен телефон, собственост на пострадалия – престъпление по чл. 216, ал.1 от НК.

**14.09.2020 г.**

**НОХД № 1018/2020 г. – 11.00 часа**

Спрямо подсъдимия по делото е повдигнато обвинение за това, че на 24.03.2020 г. в гр.Стара Загора е нарушил мерки, издадени против разпространение или появата на заразна болест по хората, след като лицето е било поставено под карантина с предписание, издадено от Регионална здравна инспекция, гр.Пловдив, която да изтърпи на адрес в гр.Казанлък, като е изтърпявал същата на адрес в гр.Стара Загора и с това си действие не е изпълнил задълженията си да не напуска дома си или мястото на настаняване, като деянието е извършено по време на пандемия и извънредно положение, свързано със смъртни случаи – престъпление по чл. 355 ал.2 вр. ал.1 НК.

**НОХД № 3066/2018 г. – 11.30 часа**

Спрямо подсъдимата по делото са повдигнати две обвинения, а именно за това, че:

на 23.08.2018 год. в гр.Стара Загора извършила непристойни действия грубо нарушаващи обществения ред и изразяващи явно неуважение към обществото, изразяващи се в плюене и отправяне на обиди и псувни към медицински персонал на спешно приемно отделение при УМБАЛ „Проф. д-р Стоян Киркович“ – престъпление по чл.325, ал.1 от НК;

на 23.08.2018 год. в гр.Стара Загора причинила лека телесна повреда на медицинска сестра при УМБАЛ „Проф. д-р Стоян Киркович“, с което е причинено страдание без разстройство на здравето при изпълнение на службата й – престъпление по чл.131, ал.2, предложение

**16.09.2020 г.**

**НОХД № 2840/2019 г. – 10.00 часа**

Като подсъдими по делото са привлечени две лица.

Спрямо единия подсъдим по делото е повдигнато обвинение за това, че през периода от 19.06.2019 г. до 20.06.2019 г. в село в област Стара Загора, в условията на продължавано престъпление, сам и в съучастие с другия подсъдим, като извършител, отнел чужди движими вещи на обща стойност 1672,46 лева, без съгласието на собствениците, с намерение противозаконно да ги присвои, като престъплението е извършено в условията на опасен рецидив по смисъла на чл.29, ал.1, б.„а“ от НК **-** престъпление по чл.196, ал.1, т.1, вр. чл.194, ал.1, вр. чл.26, ал.1, вр. чл.20, ал.2, вр. чл.29, ал.1, б.„а“ от НК. Подсъдимият е с мярка за неотклонение „задържане под стража“.

Другият подсъдим е привлечен към наказателна отговорност за това, че на 20.06.2019 г. в село в област Стара Загора, в съучастие, отнел чужди движими вещи на обща стойност 1392,46 лева, от владението на собственика им, без негово съгласие, с намерение противозаконно да ги присвои **-** престъпление по чл.194, ал.1, вр. чл.20, ал.2 от НК.

**17.09.2020 г.**

**НОХД № 2264/2019 г. – 10.30 часа**

Спрямо подсъдимия по делото е повдигнато обвинение за това, че на 08.05.2016 г. в с.Богомилово, община Стара Загора, в условията на опосредствено извършителство - чрез друго лице, с цел да набави за себе имотна облага, възбудил у 84-годишен мъж заблуждение за сделка с климатици, като с това му причинил имотна вреда в размер на 6000 лева **-** престъпление по чл.209, ал.1 от НК.

**23.09.2020 г.**

**НОХД № 1807/2020 г. – 10.00 часа**

Подсъдима по делото е 40-годишна жена, спрямо която е повдигнато обвинение за това, че на 22.03.2020 год. в град Стара Загора отнела чужди движими вещи - мобилен телефон, портфейл, калъф за мобилен телефон и 90,00 лева, всичко на обща стойност 765,00 лева, от владението на собственичката им, с намерението противозаконно да ги присвои, като е употребила за това сила - престъпление по чл.198, ал.1 от НК.

**НОХД № 1881/2020 г. – 14.30 часа – разпоредително заседание**

Подсъдимата по делото е привлечена към наказателна отговорност за това, че на 08.08.2018 г. в гр. Стара Загора, в съучастие, като помагач, с неустановени по делото лица, с цел да набави за себе си и неустановените лица имотна облага, умишлено улеснила неизвестните извършители да поддържат възбуденото от тях заблуждение у пострадалата жена, относно основанието за предаване на парична сума и златни накити, а именно че се провежда полицейска операция за задържане на измамници и че сумата и златните накити ще послужат за залавяне на престъпниците от органите на МВР и с това й причинила имотна вреда в общ размер на 12 543.76 лева – престъпление по чл.209, ал.1 във връзка с чл.20, ал.4 във връзка с ал.1 от НК.

**24.09.2020 г.**

**НОХД № 1472/2020 г. – 10.45 часа**

Подсъдимата по делото е привлечена към наказателна отговорност за това, че на 19.09.2018 г. в село на територията на община Стара Загора причинила лека телесна повреда на учителка от Общообразователното училище в същото село при изпълнение на службата й – престъпление по чл.131, ал.2, т.4 във връзка с чл.130, ал.2 от НК.

**НОХД № 1958/2020 г. – 11.30 часа – разпоредително заседание**

Срещу подсъдимата по делото е повдигнато обвинение за това, че на 11.06.2020 г. в гр. Стара Загора, без надлежно разрешително, държала високорисково наркотично вещество - хероин с нетно тегло 19,59 грама на стойност 3134,40 лева –престъпление по чл.354а, ал.3, т.1 от НК.

**НОХД № 1717/2020 г. – 14.00 часа**

Подсъдими по делото са двама мъже.

На двамата подсъдими са повдигнати обвинения за това, че на 11.01.2018 г. в гр. Стара Загора с цел да набавят за себе си и за двамата извършители на измамата (неустановени до момента) имотна облага, като помагачи, в съучастие помежду си, умишлено подпомогнали (умишлено улеснили) двамата извършители на измамата (неустановени до момента), да възбудят и поддържат заблуждение у пострадалата, че ако им даде 30000 (тридесет хиляди) лева, ще помогне за залавянето от Полицията на група извършители на телефонни измами (което не отговаря на истината), и с това й причинил имотна вреда в размер на 6700 лв.(шест хиляди и седемстотин) лева, а именно – отишли на мястото, взели оставените от пострадалата пари, транспортирали ги, и ги предали на двамата извършители на измамата, като ги оставили на уговореното предварително между тях място - престъпление по чл.209, ал.1 във връзка с чл.20, ал.4 във връзка с ал.1 от НК.

**28.09.2020 г.**

**НОХД № 1861/2020 г. – 11.00 часа – разпоредително заседание**

Спрямо подсъдимия е повдигнато обвинение за това, че на 18.10.2019 г. в гр.Стара Загора отнел чужди движили вещи - мъжки портфейл, ведно с намиращата се в него парична сума в размер на 120 лева, всичко на обща стойност 144,00 лева, от владението на собственика им, с намерение противозаконно да ги присвои, като е употребена за това сила – престъпление по чл.198, ал.1 от НК.

Подсъдимият е с постоянна мярка за неотклонение „Задържане под стража“.

***ЗАБЕЛЕЖКА: Посочените дела предстои да се разгледат от съдебните състави и към настоящия момент се касае само за обвинения към подсъдимите. Съгласно чл.16 от НПК обвиняемият се смята за НЕВИНЕН до установяване на противното с влязла в сила присъда.***